पाएं अपने शहर की ताज़ा ख़बरें और फ्री ई-पेपरडाउनलोड करें
रोहतक. जमीन और बजट के अभाव में करौंथा के सतलोक आश्रम की सुरक्षा के लिए मोर्चाबंदी का प्रस्ताव अटक गया है। मोर्चाबंदी के लिए न तो पड़ोसी किसान जमीन देने को तैयार हैं और न ही जिला प्रशासन के पास 22 लाख रुपए का बजट है। फिलहाल मोर्चाबंदी की फाइल डीसी के पास है। उधर, सीआरपीएफ के जवान कच्चे मोर्चे बनाकर ही आश्रम की सुरक्षा कर रहे हैं।
12 मई को हुए करौंथा कांड ने पूरे प्रदेश को हिलाकर रख दिया। शांति बहाली व आश्रम की सुरक्षा के लिए जिला प्रशासन और सीआरपीएफ ने आश्रम के चारों तरफ 8 मोर्चे बनाने का फैसला लिया। पीडब्ल्यूडी ने मोर्चाबंदी के लिए 22 लाख रुपए का प्रस्ताव तैयार किया।
विभाग ने अनुमति के लिए 20 मई को फाइल डीसी विकास गुप्ता के पास भेज दी। फाइल भेजने के 15 दिन के बाद भी जिला प्रशासन मोर्चाबंदी के बारे में फैसला नहीं ले पाया है। मोर्चाबंदी में सबसे बड़ा पेंच आश्रम के चारों ओर किसानों की जमीन है। गांव करौंथा के किसानों ने मोर्चो के लिए जमीन देने से साफ इंकार कर दिया है।
उधर, 22 लाख रुपए का बजट भी इसमें आड़े आ रहा है। बजट अधिक होने के कारण फिलहाल योजना ठंडे बस्ते के हवाले कर दी गई है।
8 मोर्चो का प्रस्ताव
करौंथा के सतलोक आश्रम की सुरक्षा के लिए 8 गुणा 8 फीट के आठ मोर्चे बनाए जाने की योजना है। तीन मोर्चे आश्रम के सामने, तीन पीछे और एक- एक मोर्चा साइड में बनाए जाने हैं। । पक्के मोर्चो पर टार्च (फ्लड लाइट) और फायर सिस्टम भी लगाए जाने हैं। इसके अलावा जवानों के लिए 3 शेल्टर व 3 गार्ड रूम बनाए जाने की योजना है। इस कार्य के लिए पीडब्ल्यूडी ने करीब 22 लाख रुपए का प्रस्ताव बनाया, जो अनुमोदन के इंतजार में है।
परेशानी में सीआरपीएफ
फिलहाल सीआरपीएफ की तीन कंपनियों के जवान सतलोक आश्रम की सुरक्षा कर रहे हैं। सीआरपीएफ के एक अधिकारी ने नाम न छापने की शर्त पर बताया कि आश्रम की सुरक्षा के लिए मोर्चाबंदी जरूरी है। इस बारे में जिला प्रशासन से भी बात की है, लेकिन अभी मोर्चाबंदी के बारे में कोई सूचना नहीं है। अधिकारी ने यह भी बताया कि बैटरी व मोर्चे नहीं बनने से जवानों को परेशानी हो रही है। फिलहाल मिट्टी के कट्टे लगाकर आश्रम की सुरक्षा की जा रही है।
सतलोक आश्रम की सुरक्षा में कोई चूक नहीं है। मोर्चाबंदी के बारे में जिला प्रशासन ही जानकारी दे सकता है। फिलहाल सीआरपीएफ के जवानों के लिए कच्चे मोर्चे बनाए गए हैं।
सुमित कुमार, डीएसपी, रोहतक।
8 मोर्चो का प्रस्ताव
करौंथा के सतलोक आश्रम की सुरक्षा के लिए 8 गुणा 8 फीट के आठ मोर्चे बनाए जाने की योजना है। तीन मोर्चे आश्रम के सामने, तीन पीछे और एक- एक मोर्चा साइड में बनाए जाने हैं। । पक्के मोर्चो पर टार्च (फ्लड लाइट) और फायर सिस्टम भी लगाए जाने हैं। इसके अलावा जवानों के लिए 3 शेल्टर व 3 गार्ड रूम बनाए जाने की योजना है। इस कार्य के लिए पीडब्ल्यूडी ने करीब 22 लाख रुपए का प्रस्ताव बनाया, जो अनुमोदन के इंतजार में है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva awa_Deva hin_Deva hin_Deva zho_Hant eng_Latn